На основу члана 56 ст. Закона о локалној самоуправи („Службени гласник РС“ број 129/2007, 83/2014 – др. закон , 101/2016 – др. Закон, 47/2018 и 111/2021-др.закон), члана 56.ст.3, 95. ст. 1, 100 и 102. Закона о запосленима у аутономним покрајинама и јединицама локалне самоуправе (''Сл. гласник РС'' бр. 21/2016, 113/2017, 113/2017-др.Закон и 95/2018), Уредбе о спровођењу интерног и јавног конкурса за попуњавање радних места у аутономним покраинама и јединицама локалне самоуправе („Сл. Гласник РС“ бр.107/2023), члана 71.Статута општине Житорађа (Службени лист града Ниша број 27/19, 37/22 и 125/22), члана 32. Пословника о раду Општинског већа општине Житорађа (''Службени лист града Ниша'' бр. 75/20) и Записника конкурсне Комисије за попуњавање положаја Начелника Општинске управе Општине Житорађа бр.02-467 од 28.02.2024.године, и бр.02-536/2024-01 од 06.03.2024.године, Општинско веће општине Житорађа, на телефонској седници одржаној дана 06.03.2024. године оглашава,

**ОДЛУКУ О ИЗМЕНИ И ДОПУНИ ТЕКСТА ЈАВНОГ КОНКУРСА ЗА ПОПУЊАВАЊЕ ПОЛОЖАЈА НАЧЕЛНИКА ОПШТИНСКЕ УПРАВЕ ОПШТИНЕ ЖИТОРАЂА**

Објављеног дана 29.02.2024. године, у дневном листу „Информер“, у издању за целу Републику Србију, и то у делу **Члан II,** став 4.: **“Стручне оспособљености, знања и вештине које се проверавају у изборном поступку“,** који сада гласи **„Компетенције које се проверавају у изборном поступку“,** а које након извршених измена подразумевају следеће:

1. Провера општих и посебних функционалних компетенција писаним путем (симулацијом) и разговор са комисијом
2. Опште функционалне компетенције провераваће се заједно са посебним функционалним компетенцијама, где ће комисија приликом састављања задатака посебно водити рачуна о томе да кроз задатке омогући и проверу општих функционалних компетенција, и то:

* Организација и рад органа аутономне покраине односно локалне самоуправе у Републици Србији,
* Пословна комуникација,
* Дигитална писменост.

Напомена:У погледу провере опште функционалне компетенције „Дигитална писменост“ (поседовање знања и вештина у основама коришћења рачунара, основама коришћења интернета, обраде текста и табела, табеларне калкулације), ако кандидат поседује важећи сертификат , потврду или други одговарајући доказ у поседовању знања и вешина из наведених области на траженом нивоу и жели да на основу њега буде ослобођен тестирања компетенције „Дигитална писменост“, неопходно је да уз пријавни формулар достави и тражени доказ у оригиналу или овереној фотокопији. Комисија може да одлучи да се кандидату изврши провера наведене компетенције , ако увидом у достављени доказ не може потпуно да оцени поседовање ове компетенције.

Провера посебних функционалних компетенција се спроводи по следећем редоследу и на следеће начине:

1. Посебна функционална компетенција за област рада **„послови руковођења“,** провера знања и вештина из области управљања људским ресурсима и оргабизационог понашања – обавиће се путем писане симулације (писмено) и разговора са кандидатом (усмено);
2. Посебна функционална компетенција за област рада **„управно-правни послови“** провера знања и вештина из области – општи управни поступак – обавиће се путем писане симулације (писмено) и разговора са кандидатом (усмено);
3. Посебна функционална компетенција **прописи из делокруга радног места** провером знања и вештина из обласи:

* Закон о запосленима у аутономним покраинама и јединицама локалне самоуправе и Закон о локалној самоуправи, провераваће се путем писане симулације (писмено) и разговора са кандидатом (усмено).

Након провере општих и посебних функционалних компетенција извршиће се провера **понашајних компетенција:**управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет и то путем интервјуа базираног на компетенцијама, а мотивација за рад на радном месту и прихватање вредности органа, службе или организације, путем интервјуа базираног на компетенцијама, ангажовањем дипломираног психолога, запосленог у Националној служби за запошљавање – филијала Прокупље.

Завршни разговор – интервју за процену мотивације обавиће се са кандидатима који испуњавају законом прописане услове за рад на положају Начелника општинске управе и за које је на основу претходних фаза процењено да су у погледу компетенција усклађени са захтевима и да су испунили неопходна мерила за обављање послова Начелника општинске управе.

**ЧЛАН IV,** мења се тако што се после речи “преко писарнице Општинске управе Општине Житорађа“, додају речи„или путем поште“.

**Члан VIII став 1. текста Јавног конкурса** допуњује се тако што се после речи „доказ о положеном стручном испиту за рад у државним органима“ додају речи:

„Кандидати који немају положен државни стручни испит дужни да доставе доказ о томе у року од 20 дана од дана истека рока за подношење пријава на конкурс.“

Став 2. исте тачке допуњује се речима, тако што се после речи Закона о општем управном, додају речи:“поступку („Службени Гласник РС“ број 18/2016,95/2018-аутентично тумачење и 2/2023- Одлука УС.“)

**Члан X текста Јавног конкурса мења се и сада гласи:**

* „Провера општих функционалних и посебних функционалних компетенција ће се обавити у згради Општине Житорађа, улица Топлички Хероји бр.53 у Житорађи, у периоду од 25.03-31.03.2024.године.
* Провера понашајних компетенција од стране дипломираног психолога запосленог у Националној служби за запошљавање, Филијала Прокупље, улица Цара Лазара бр.49 у Прокупљу.
* Завршни разговор –интервју за процену мотивације обавиће се након спровођења свих претходних фаза изборног поступка, у згради Општине Житорађа, улица Топлички Хероји бр.53 у Житорађи.
* Кандидати ће о датуму, месту и времену почетка изборног поступка и почетку сваке фазе изборног поступка бити обавештавани путем бројева телефона и е-mail адресе, који су наведени у њиховим обрасцима пријава, с тим што ће кандидаи о почетку изборног поступка бити обавештени најкасније три дана пре почетка изборног поступка.

У осталом делу текст Јавног конкурса о попуњавању положаја Начелника општинске управе Општине Житорађа бр.111-455/2024-01 од 27.02.2024. године, остаје непромењен, а рок за подношење пријава се продужава и траје 15 дана од дана објављивања измене и допуне текста јавног конкурса за попуњавање положаја Начелника Општинске управе Општине Житорађа.

Текст измена и допуна јавног конкурса је објављен у дневним новинама Информер и на интернет страници Општине 07.03.2024.

Број:111-538/2024-01

У Житорађи, дана 06.03.2024.

**ОПШТИНСКО ВЕЋЕ ОПШТИНЕ ЖИТОРАЂА**

ПредседникОпштинског Већа Општине Житорађа

Иван Станојевић